Public procurement notice: Contract Notice
Published: 2019-03-22
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 33111000: X-ray equipment
Submission deadline: 2019-04-26
Award criteria: The most economic tender

Technical requirements: Hankinnan kohteina ovat uudet suoradigitaaliset osastokuvauslaitteistot, joista yksi (1) sijoitetaan vuoden 2019 aikana HUS Kuvantamisen Meilahden Tornisairaalan röntgeniin. Optiona tarjottavien laitteistojen (6 kpl) mahdollinen lunastus, niiden sijoituspaikat HUS Kuvantamisen alueella sekä aikataulu selviävät myöhemmin tarjouksen voimassaoloaikana.
Hankinnan kohde ja rajaukset on kuvattu tarjouspyynnössä ja sen liitteessä 1. Laitteiston tulee soveltua hankinnan kohteen kuvauksessa (liite 1) määritettyyn käyttötarkoitukseen. Pakolliset vaatimukset on esitetty liitteessä 4. Laitekilpailutus (1 + 6 laitetta) suoritetaan yhteiskilpailutuksena tällä tarjouspyynnöllä. Kaikki tarjottavat laitteet ovat peruskokoonpanoltaan samanlaisia ja tarjoajan on mahdollista tarjota kilpailutukseen vain yhtä (1) laitetyyppiä. Optiona hankittavien laitteiden arvioitu määrä ei ole sitova, ja HUS tekee hankinnat ilman määräostovelvoitteita kulloisenkin tarpeensa mukaisesti. Lopullinen hankintojen määrä voi olla arviota pienempi. Peruskokoonpanon lisäksi hankittavaan laitteistoon voidaan ottaa röntgenyksikön tarpeiden mukaan tarjottuja optioita.
Tarjoajan tulee tarjota huoltosopimusta pakollisena optiona. Hinnat tulee tarjota kaikkiin tasoihin 1-3. Huoltosopimusluonnos on tarjouspyynnön liitteenä. Tilaaja päättää option käytöstä erikseen takuuaikana. Lisähankintamahdollisuutena on kuusi (6) kpl suoradigitaalista osastokuvauslaitetta HUS Kuvantamiselle. Tilaaja päättää lisähankintamahdollisuuden käytöstä erikseen.
Vaihtoehtoiset tarjoukset eivät ole sallittuja. Rinnakkaiset tarjoukset ovat sallittuja. Mikäli tarjoaja antaa rinnakkaisen tarjouksen, niin tarjoajan tulee tehdä rinnakkainen tarjous siten, että se täyttää tarjouspyynnön kaikki vaatimukset ja tarjouksen mukana vaaditut liitteet. Rinnakkainen tarjous on aina erillinen oma tarjouksensa. Rinnakkaisia tarjouksia saa antaa enintään kolme (3) kappaletta.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Alihankkijaa koskevat tiedot tulee antaa erillisellä liitteellä, joka ladataan osaksi tarjousta, tarjouspyynnön liite 3 Alihankkijat ja ryhmittymä. Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset, kuin tässä lomakkeessa on vaadittu, ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi 81) organisaatio, joka hoitaa kaiken yhteydenpidon HUS Logistiikan kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin. Ryhmittymää koskevat tiedot tulee antaa erillisellä liitteellä, joka ladataan osaksi tarjousta, tarjouspyynnön liite 3 Alihankkijat ja ryhmittymä.